b'\n_START_ARTICLE_\nFlorin Ciulache\n_START_SECTION_\nManifest\n_START_PARAGRAPH_\n"Pu\xc8\x9bin timp pierdut \xc3\xaen fa\xc8\x9ba display-ului \xc8\x99i s-au lipit de tine c\xc3\xa2teva zeci de MB de informa\xc8\x9bii inutile. Inutile, zic eu, pentru c\xc4\x83 nu \xc8\x99tiu ce po\xc8\x9bi s\xc4\x83 mai faci cu ele dup\xc4\x83 ce au trecut. Dup\xc4\x83 ce le vad pictate e ca \xc8\x99i cum le-am dat delete \xc8\x99i pot s\xc4\x83 le \xc8\x99terg, s\xc4\x83 dispara de pe hard. Fac loc pentru altele care sigur vor trebui \xc8\x99terse prin aceea\xc8\x99i metod\xc4\x83. R\xc4\x83m\xc3\xa2ne \xc3\xaen urm\xc4\x83 un fel de print screen manual. Imaginile sunt ni\xc8\x99te flash-uri c\xc3\xa2teva secunde de realitate pe care am vrea s\xc4\x83 o traversam c\xc3\xa2t mai repede, este doar prepara\xc8\x9bia pentru ce va urma. De aici \xc3\xaenainte pentru fiecare \xc3\xaencepe o realitate proprie."\n_START_SECTION_\nAprecieri\n_START_PARAGRAPH_\n\xc3\x8e\xc8\x9bi este greu s\xc4\x83 recuno\xc8\x99ti c\xc4\x83 nu te mai ui\xc8\x9bi c\xc3\xa2t te uitai \xc3\xaenainte la Animal Planet sau cum \xc3\xaei zice... a da - la Discovery Channel. De fapt DISCOVERY a ie\xc8\x99it complet din vocabularul nostru vizual. Cu ani \xc3\xaen urm\xc4\x83 v\xc3\xa2nai temele lunii, programe \xc3\xaen premier\xc4\x83, serialul preferat, b\xc4\x83t\xc4\x83lii analizate cu mare minu\xc8\x9biozitate, filme de arhiv\xc4\x83. Toate astea s-au fumat, sunt dep\xc4\x83\xc8\x99ite de ochiul care a v\xc4\x83zut toate civiliza\xc8\x9biile \xc8\x99i-a tr\xc4\x83it e/misiunea istoric\xc4\x83. Poate de vin\xc4\x83 este LOGO-ul; \xc8\x99tampila vizual\xc4\x83 piratat\xc4\x83 de Florin Ciulache.Sunt anumite momente c\xc3\xa2nd programele educative (vezi Animal Planet) \xc3\xae\xc8\x99i fac auto-promo\xc8\x9bie. P\xc4\x83i ce s\xc4\x83 faci atunci c\xc3\xa2nd nu dai nici nu fel de promo\xc8\x9bie de alt gen? Trebuie s\xc4\x83 ar\xc4\x83\xc8\x9bi c\xc4\x83 \xc8\x99i cunoa\xc8\x99terea merit\xc4\x83.Ecranul devine verde \xc8\x99i \xc3\xaencep s\xc4\x83 se plimbe tot felul de lighioane facute \xc3\xaen flash \xc8\x99i care se joac\xc4\x83 cu globul p\xc4\x83m\xc3\xa2ntesc - ba chiar uneori globul \xc3\xaencepe s\xc4\x83 sar\xc4\x83 \xc8\x99i s\xc4\x83 \xc3\xaenoate. Cum se joac\xc4\x83 elefantul cu pam\xc3\xa2ntul - tot a\xc8\x99a ne juc\xc4\x83m \xc8\x99i noi cu telecomanda, c\xc4\x83 doar tr\xc4\x83im pe planeta animalelor \xc8\x99i cum \xc8\x99tim de la Konrad Lorenz \xc3\xaencoace: tare ne place s\xc4\x83 ne mai h\xc3\xa2rjonim. Blocajul, ie\xc8\x99irea din emisie, canalul deschis \xc8\x99i nemi\xc8\x99cat - tot at\xc3\xa2tea tablouri care dup\xc4\x83 ora trei diminea\xc8\x9ba (o or\xc4\x83 potrivit\xc4\x83 pentru astfel de experien\xc8\x9be televizibile) au r\xc4\x83mas pe ON sau STAND BY \xc3\xaen apartamentul lui Florin Ciulache. Poate c\xc4\x83 de aia nu mai exist\xc4\x83 nici canalul ARTE - pentru c\xc4\x83 singura art\xc4\x83 e arta live-ului; nimic nu se compar\xc4\x83 cu EURO-SPORT LIVE \xc8\x99i REALITY TV. Suprafa\xc8\x9ba lucr\xc4\x83rii este scorojit\xc4\x83 ca o u\xc8\x99\xc4\x83 de container. Interfa\xc8\x9ba "reality" este o interfa\xc8\x9b\xc4\x83 grea ca o u\xc8\x99\xc4\x83 din Jurassic Park. E\xc8\x99ti \xc3\xaen siguran\xc8\x9b\xc4\x83, dar fere\xc8\x99te-\xc8\x9bi copiii, ascunde bebelu\xc8\x99ii pentru c\xc4\x83 urmeaz\xc4\x83 ceva infior\xc4\x83tor. Tot at\xc3\xa2t de infior\xc4\x83tor precum culorile primare afi\xc8\x99ate la sf\xc3\xa2r\xc8\x99itul programului - atunci c\xc3\xa2nd \xc3\xae\xc8\x9bi dai seama c\xc4\x83 m\xc3\xa2ine ai s\xc4\x83 fii terminat, c\xc4\x83 la servici de abia o s\xc4\x83 ai putere s\xc4\x83 te duci la dozatorul de cafea, \xc8\x99i c\xc4\x83 iar\xc4\x83\xc8\x99i ai pierdut vremea degeaba \xc3\xaencerc\xc3\xa2nd s\xc4\x83 \xc3\xaen\xc8\x9belegi de ce a disp\xc4\x83rut civiliza\xc8\x9bia mayasa. Dac\xc4\x83 \xc8\x9bi-a murit monitorul este un semn bun. C\xc4\x83 asta \xc3\xaencearca s\xc4\x83 ne \xc3\xaenve\xc8\x9be \xc8\x99i Florin Ciulache. "NO OR BAD SIGNAL" este un semnal de bun augur. Movul lini\xc8\x99tititor este \xc3\xaen m\xc4\x83sur\xc4\x83 s\xc4\x83 \xc3\xae\xc8\x9bi sting\xc4\x83 orice dispozitiv de recep\xc8\x9bie. Alte jocuri de albastru \xc8\x99i blue screens nu sunt acolo dec\xc3\xa2t ca s\xc4\x83 calmeze \xc8\x99i s\xc4\x83 te \xc3\xaenve\xc8\x9be c\xc4\x83 totul are loc pe un Blue Screen - chiar \xc8\x99i lupta dintre Yoda \xc8\x99i Count Dooku. Restul \xc8\x9bine de momentul cheie - atunci c\xc3\xa2nd cu ochii umfla\xc8\x9bi de somn \xc8\x99i cu o p\xc3\xa2cl\xc4\x83 \xc3\xaen priviri \xc3\xaencerci s\xc4\x83 ape\xc8\x99i pe butonul \xc4\x83la de jos \xc8\x99i nu po\xc8\x9bi. Ape\xc8\x99i degeaba pentru c\xc4\x83 imaginea nu s-a uscat, nu e pe freeze, tu\xc8\x99ele sunt groase \xc8\x99i din el radiaz\xc4\x83 undele alea care au reu\xc8\x99it s\xc4\x83-\xc8\x9bi omoare to\xc8\x9bi \xc8\x9b\xc3\xa2n\xc8\x9barii din sufragerie. \xc8\x98tefan Tiron_NEWLINE_Apocalipsa se aman\xc4\x83 Florin Ciulache este un pictor arhivar de imagini iconice. De aceea nu inchide televizorul sau computerul atunci cind lucreaza. Pentru el, imaginile cu putere nu mai pot veni decit via media. Intr-o lume grabita, el are rabdarea sa picteze cu mult impasto - mire, hidranti sau ferestre de windows. Este primul iconar laic al societatii mediatice romanesti. (\xe2\x80\xa6)  Dan Popescu_NEWLINE_Scrambled Channel Unul dintre instigatorii miscarii sf cyberpunk, Bruce Sterling vorbeste In manifestul The Dead Media Project despre necesitatea unei Carti a Mediilor moarte. Cum exista cartea egipteana a mortilor asa ar trebui sa existe si o carte de capatai a mediilor expirate. O perspectiva paleontologica a istoriei noilor medii, eliberata de presiunea hype-ului si a ultimului ragnet. Orientare si ghid potential in mijlocul maelstrom-ului provocat de revolutia digitala. Ce se intampla cu floppy-discurile? Intrebarea nu este cine mai citeste carti, ci mai degraba, cine mai citeste azi dischete? Unde raman stocate skin-urile de pe ecrane? Stratigrafia ecranelor si a display-urilor ramane saracacioasa, si necesita inregistrari inafara mediilor sursa. Nimeni nu stia cum arata pielea dinozaurilor, pentru ca nu s-au pastrat decat schelete. Doar hardware calcifiat. Dar azi stim cum arata skin-ul pentru ca dinozaurii au lasat inregistrari de piele acolo unde s-au tolanit, acolo unde au chilluit, si au r\xc4\x83mas trantiti pe jos. La fel si skin-urile inmagazinate de Florin Ciulache. Cadre fixe, cortinele unor emisiuni si revizii tehnice. In succesiunea continua de cadre, doar aceste skin-uri lasa urme pe retina. In lumea animatiilor, a motion grafixului omniprezent, fixitatea, reperul nu vine decat de la Momentele dintre, de la pauze, respiro-uri bidimensionale care rezista blocate de buna voie. Cadrul fix unde nimic nu se misca este poate pe cale de disparitie. Putine medii insa dispar cu adevarat, majoritatea traiesc ca niste zombie media, departe de ochiul atent, impotmolite in functii uitate. Culorile acestor skin-uri de ecrane aplica lectii verificate. Pe de-o parte sunt luate direct din limbajul violent al armatei, politiei, protectiei si accidentelor. Dar e vorba de pattern-uri verificate de istoria naturala a viespilor cu dungi galbene si negre, a serpilor neveninosi care imita serpi veninosi pentru ca veninul este prea costisitor.ajungand la benzile de plastic galben-negre care marcheaza santiere, zona crimei si Reality TV show-ul. \xc8\x98tefan Tiron'